Lav et referat af nedenstående tekst:

Tekst:
Landbrugets interesseorganisation Landbrug og Fødevarer har ikke gjort det godt nok i forhandlinger med myndighederne om miljøregler for landbruget. Det mener den nordjyske formand for Landsforeningen for Bæredygtigt Landbrug, Flemming Fuglede Jørgensen, som nu vil tage sagen i egen hånd. - Landmændene har brug for, at dem, der forhandler for dem, også taler deres sag. Landbrug og Fødevarer har ikke gjort det godt nok, og derfor vil vi have retten til at forhandle for landmændene i fremtiden, siger Flemming Fuglede Jørgensen til TV2/Nord. Flere landmænd mener, at Landbrug og Fødevarer i de seneste forhandlinger med myndighederne har blåstemplet strammere regler for, hvor meget gødning landmændene må bruge i fremtiden. Det fik onsdag 26 nordjyske landmænd til i protest at melde sig ud af de nordjyske landbrugsforeninger LandboNord og Agri Nord, som hører under Landbrug og Fødevarer. Flemming Fuglede Jørgensen forventer nu, at flere af de utilfredse landmænd vil tilslutte sig Bæredygtigt Landbrug. - Vi ved, at der er nye medlemmer på vej, og vi tager godt imod dem. Landmændene har brug for at stå sammen, og i Bæredygtigt Landbrug kan vi varetage helt almindelige landmænds interesse, siger Flemming Fuglede Jørgensen. Bæredygtigt Landbrug holder torsdag landsmøde i Horsens, hvor medlemmerne blandt andet vil diskutere den nye gødningsregulering.

Referat:
Den nordjyske formand for Bæredygtigt Landbrug, Flemming Fuglede Jørgensen, vil tale landmændenes sag i fremtidige forhandlinger med myndighederne.